সার্কাস (চলচ্চিত্র)
সার্কাস ২০২২ সালে মুক্তিপ্রাপ্ত ভারতীয় হিন্দি ভাষার হাস্যরসাত্মক চলচ্চিত্র, যা রোহিত শেঠী দ্বারা পরিচালিত এবং রোহিত শেঠি পিকচারজ, টি-সিরিজ এবং রিলায়েন্স এন্টারটেইনমেন্ট দ্বারা প্রযোজিত। চলচ্চিত্রটিতে দ্বৈত চরিত্রে অভিনয় করেছেন রণবীর সিং, এছাড়াও রয়েছেন পূজা হেগড়ে, জ্যাকলিন ফার্নান্দেজ এবং বরুণ শর্মা। এটি আনুষ্ঠানিকভাবে আঙ্গুর (১৯৮২) থেকে গৃহীত হয়েছে, যা শেক্সপিয়রের নাটক দ্য কমেডি অফ এররস অবলম্বনে নির্মিত হয়েছিল। চলচ্চিত্রটিতে দীপিকা পাড়ুকোন এবং অজয় দেবগন-এর বিশেষ উপস্থিতি রয়েছে। মূল চিত্রগ্রহণ ২০২০ সালের ১৭ নভেম্বর ভারতের মুম্বইয়ে শুরু হয়েছিল। এটির দৃশ্যপট ১৯৬০-এর দশকের আদলে বর্ণনা করা হয়েছে। চলচ্চিত্রটি ২০২১ সালের ৩১ ডিসেম্বর প্রেক্ষাগৃহে মুক্তি পাওয়ার কথা ছিল, কিন্তু শুটিং বিলম্বের কারণে এটি ২০২২ সালের ২৩ ডিসেম্বর প্রেক্ষাগৃহে মুক্তির জন্য তারিখ নির্ধারিত হয়েছে।